Case ID: 1225616
Sentence 0: Məhkəmə baxışında Təqsirləndirilən şəxs ona irəli sürülmüş ittiham üzrə özünü təqsirli bilərək ifadəsində göstərdi ki, o, xx xxxx 2020-ci il tarixdə saat təxminən 22 radələrində yaşadığı mənzilə istilik sisteminin suyunun kəsildiyini bilib səbəbini öyrənmək üçün Gənclər şəhərciyi ərazisində yerləşən 18 saylı qazanxanaya getmiş, qazanxananın giriş qapısını açıb içəri daxil olan zaman, şəhərcikdə yaşayan Emin və Oktayın qazanxananın içərisində olduqlarını görmüş, Emini qazanxanın içərisində olan gözətçiotağının girişində dayandığını, həmin qazanxanada işləyən Eyvazın isə gözətçi otağında oturub Eminlə söhbət etdiyini görüb söhbətlərinin başa çatmasını gözləmiş, həmin vaxt Emin Eyvazdan isti suyun kəsilməsinin səbəbini soruşmaq istəmiş, Eyvaz da oturduğu yerdən qalxıb Eminə «özünü lotu kimi niyə aparırsan» sözlərini, Emin də Eyvaza «səndən isti suyun gəlməməsinin səbəbini soruşuram» sözlərini demiş, bu zaman Eyvaz Eminə qarşı nalayiq ifadələr işlətmiş, o, Eyvazın nalayiq sözlər işlətdiyini eşidib mübahisə edənlərin arasına girmiş və Eyvaza sakit olmasını demiş, bu zaman Eyvaz ondan nə istədiyini soruşmuş, o, Eyvaza mənzilin istilik sisteminin qızmamasının səbəbini öyrənməsi üçün gəldiyni bildirmiş, Eyvaz ona nalayiq sözlərlə «mənim nə vecimə ki, sənin evinə isti su gəlir ya gəlmir» cavabını vermiş, bu zaman o, başı ilə bir dəfə Eyvazın sifətindən zərbə vurmuş, həmin vaxt Eyvazın burnu qanamış və sonuncu yerə yıxılmış, bir neçə saniyədən sonra Eyvaz gözətçi otağında olan oturacaq stoldan tutub ayağa qalxmış, Eyvaz ayağa qalxan kimi Eminin yaxasından tutub dartmış, həmin vaxt Eyvazın burnu qanadığı üçün müvazinətini itirib əlini otağın pəncərəsinin kənarından tutub dayanmış, o, Eyvaza yaxınlaşıb kömək etmək istəyən zaman Eyvaz otaqda olan oturacaq stolu götürüb onun başına vurmaq istəmiş, o, sol əlini stolun qarşısına vermiş və yumruqla Eyvazın sifətinə bir dəfə zərbə vurmuş, Eyvaz zərbənin təsirindən yerə yıxılmış, həmin vaxt Oqtay qazanxanadan bayıra qaçmış, Eminlə o, gözətçi otağından çıxan zaman Eyvaz yerdən qalxıb otaqdan çıxıb otağın arxa hissəsindən dəmir boru götürüb ona tərəf gələrək həmin boru ilə onu vurmaq istəmiş, o, sol əlini dəmir borunun qarşısına vermiş, dəmir boru onun sol qoluna dəymiş, zərbə onun qoluna dəydikdə ağrı hiss etdiyi üçün Eminlə birlikdə qaçaraq qazanxanadan bayıra çıxmışlar.